Um ivamál eru um tryggingina, er tað altíð tryggingarskjalið, sum er galdandi. Set prís á tað, tú eigur Prísurin á innbúgvstryggingini veldst um, hvussu nógv ting tú eigur og hvussu dýr ting tú eigur. Keypir tú alt frá sniðgevum og dýrum merkjum ella eru lutirnir keyptir á endurnýtslu? Eigur tú nógv ella lítið? Í stuttum kunnu vit siga, at virðið á tínum innbúgvi ávirkar prísin á innbúgvstryggingini. Tað er ein sannroynd, at tey allarflestu eru undirtryggjað, tá tað kemur til innbúgvið. Vit seta heilt einfalt virðið á innbúgvinum alt ov lágt og undirmeta, hvat tað kostar, um vit skulu keypa tað av nýggjum. Kanska tekna vit innbúgvstrygging á ungum árum, men dagføra hana ongantíð, sum árini ganga og sum ting leggjast afturat. Men um skaðin hendir, verður endurgjaldið latið eftir tí, sum tú hevur upplýst okkum um virðið. Hevur tú undirmett, hvat innbúgvið er vert, fært tú tí ikki fult endurgjald, um skaðin hendir. Við innbúgvsroknaranum hjá Betri Trygging kanst tú kanna, um tú ert á beinari leið. Roknarin gevur tær eitt vegleiðandi boð uppá, hvat innbúgvið er vert og hvat tað tí eigur at tryggjast fyri. Ynskir tú at vita neyva virðið á tínum innbúgvi, mæla vit til, at tú fert neyvari til verka og veruliga setur prís á tað, tú eigur. Trýst her. Vel ta innbúgvstrygging, sum hóskar best til tín Fevnir um elektrisk tól við tilhoyri, sum tann tryggjaði eigur. Vit veita endurgjald fyri skaða, tá talan er um virkisbrek á elektrisk tól, sum eru undir 4 ár–ella um mekaniskt ella elektriskt brek ger, at tólið ikki kann brúkast til sítt endamál. Hetta er ein trygging, ið kann teknast eftir tørvi. Brádligur skaði Fevnir um brádligar skaðar, sum henda, tá innbúgvslutir brotna, skrædna ella á annan hátt gerast óbrúkiligir, og hetta ikki kemur undir nakra aðra skaðaorsøk, ið innbúgvstryggingin framman undan fevnir um. Talan er ikki um kosmetiskar skaðar. Atvold og avleiðing skulu henda samstundis. Hetta er ein trygging, ið kann teknast eftir tørvi. Tilval-El-skaði Fevnir um skaðar á elektrisk tól, leidningar ella komponentar í elektriskum tólum orsakaður av skammlopi, induktión, streymvillu, yvirspenningi ella tílíkum. Hetta er ein trygging, ið kann teknast eftir tørvi.